open-index/open-wikipedia-markdown huggingface dataset:
Ahmad Sa’dat

**Ahmad Sa’dat** () on palestiinalainen poliitikko, Israelin, Yhdysvaltain ja Euroopan unionin terroristijärjestönä pitämän Palestiinan vapautuksen kansanrintaman pääsihteeri. Hänet valittiin myös parlamentin jäseneksi, mutta hän on nykyisin Israelin hallussa.

Sa’datista tuli puolueen johtaja lokakuussa 2001 Israelin helikopterin surmattua hänen edeltäjänsä Abu Ali Mustafan.

Palestiinalaishallinnon tiedustelupalvelu pidätti hänet 15. tammikuuta 2002 epäiltynä äärioikeistolaisen Israelin turismiministeri Rehavam Ze’evin murhasta 17. lokakuuta 2001. PFLP otti vastuun tapauksesta. Murha oli kosto Abu Ali Mustafan murhasta. Ahmad Sa’datia pidettiin vangittuna palestiinalaisten presidentinkaartin suojissa ja presidentti Arafatin Muqata’a-hallintokompleksissa. Palestiinalaisten korkein oikeus määräsi Sa’datia vastaan esitettäväksi todisteita vangitsemisen oikeuttamiseksi, mihin tiedustelupalvelu ei pystynyt. 29. maaliskuuta 2002 Israelin puolustusvoimat hyökkäsi Arafatin rakennuksiin, jossa pidettiin Ahmad Sa’datin lisäksi viittä joiden uskottiin osallistuneen Ze’evin murhaan: Basil al-Asmar, Ahid Abu Ghalma, Majdi al-Rimawi ja Hamdi Qar’an sekä Fu’ad al-Šubaki, jota pidettiin osallisena Gazaan aseita tuoneen Karine A -laivan tapauksesta. Israelin puolustusvoimat piiritti rakennusta kuukauden, jonka aikana neljä Rehavam Ze’evin tapaukseen osallistunutta tuomittiin "erikoiskenttäoikeudessa" 8–18 vuoden vankeusrangaistuksiin. 3. kesäkuuta 2002 korkein oikeus määräsi Sa’datin vapautettavaksi, mitä presidentinkaarti ei tehnyt kansainvälisten velvoitteidensa vuoksi.

Ahmad Sa’dat ja muut siirrettiin vankilaan Jerikoon, jossa heitä pidettiin brittiläisten ja yhdysvaltalaisen tarkkailijoiden valvonnan alaisina. 8. maaliskuuta 2006 tarkkailijat jättivät palestiinalaishallinnolle kirjeen, jossa vaativan eräiden vankilan turvallisuusolojen parantamista. 14. maaliskuuta 2006 tarkkailijat jättivät vankilan, jonka jälkeen Israelin puolustusvoimat siirtyi puolen tunnin kuluessa palestiinalaisten hallinnassa olevaan Jerikoon ja hyökkäsi puskutraktorien ja panssarivaunujen tukemana vankilaan, jota vangit ja vanginvartijat puolustivat. Vankila antautui kymmentuntisen piirityksen jälkeen, jossa kuoli kaksi ja loukkaantui 35. Ahmad Sa’dat ja viisi muuta vankia joutuivat israelilaisten vangitsemiksi. Hyökkäys Jerikoon aiheutti palestiinalaisalueilla hyökkäyksiä brittiläisiä edustajistoja ja yhtiöitä vastaan, koska brittien ja yhdysvaltalaisten uskottiin toimineen yhteistoiminnassa Israelin kanssa.

## Lähteet
* Q&A: Israel's Jericho jail raid (BBC)
* Israeli attack on Jericho jail sparks uprising in Gaza and West Bank  (Independent)
* Israelis storm Jericho jail and seize 6 (International Herald Tribune)

### Lähdeviitteet
Loppuheitto

**Loppuheitto** eli **apokopee** () on foneettinen ilmiö, jossa yksi tai sitä useampi äänne jätetään pois sanan lopusta. Tämä poisjätetty äänne on useimmiten painoton vokaali.

## Loppuheitto ja historiallinen fonetiikka
Historiallisessa fonetiikassa loppuheitolla usein viitataan painottoman vokaalin poisjääminen.

### Painottoman vokaalin poisjääminen
*vulgaarilatina *pan[e]* > espanja *pan* ’leipä’
*vulgaarilatina *lup[u]* > ranska *loup* ’susi’
*latina *strat[a]* > englanti *street* ’katu’

### Muiden äänteiden poisjääminen
*latina *illu[d]* > espanja *ello* *se*

## Loppuheitto kieliopillisena sääntönä
Joissakin kielissä loppuheitto on pakollinen tietyissä ympäristöissä. Esimerkiksi espanjan kielessä useiden substantiivia edeltävät adjektiivien loppuvokaali jää pois, kun kyseinen substantiivi on sekä maskuliini että yksikössä. Täten *uno*-sanasta ('yksi') tulee *un* ja *grande*-sanasta ('suuri, iso') tulee *gran*. Näin ollen espanjan kielessä sanotaan *un mundo* ('yksi maailma') eikä **uno mundo* ja *gran aventura* ('suuri seikkailu') eikä **grande aventura*.

## Loppuheiton käyttö runoissa
* saksa *ich gebe* > runollinen saksa *ich geb’* ’minä annan’

## Loppuheitto suomalais-ugrilaisissa kielissä
### Suomi
#### Loppuheitto murteissa
Lounaismurteissa loppuheitto on erittäin yleinen ja rajoittuu sanojen loppuvokaaliin eli kaikista useampitavuisista sanoista ja kaksitavuisista, joissa ensimmäinen tavu on pitkä, loppuvokaali jää pois.

### Viro
Viron kielessä loppuheitto on usein esim.  kaksitavuisissa sanoissa, joissa ensimmäisen tavun vokaali on pitkä tai vokaalia edeltää useamman konsonantin yhdistelmä:
* viro: *piim, linn* ’maito, kaupunki’ (vrt. suomen *piimä, linna*)

Kun ensimmäisen tavun vokaali on lyhyt ja loppuvokaalia edeltää yksittäinen konsonantti, loppuheittoa ei yleensä ole:
* viro: *tuli, lumi* (myös suomeksi samat)
## Triviaa
Kun suomalainen tiedustelu-upseeri Reino Hallamaa muutti jatkosodan jälkeen Espanjaan, hän käytti nimeä *Ricardo Palm*. Espanjalaiset sovelsivat nimeen loppuheittoa. Näin Hallamaa sen koki ja käsitteli: "[N]ämä espanjalaiset jättävät sanojen lopussa olevat kaksi konsonanttia lausumatta, joten kirjeissänikin vilisi nimenäni milloin Pa, milloin Pu - jopa Pi. - - - [L]isäsin sitten muitta mutkitta nimeen a:n, joten olen nyt *Ricardo Palma*."

## Lähteet

## Aiheesta muualla
*Ison suomen kieliopin termejä
Shalamarin puutarha

**Shalamarin puutarha** eli **Shalimarin puutarha** on puisto Pakistanin Lahoressa. Sen rakennutti Shah Jahan vuonna 1641. Puisto on 658 metriä pitkä ja 258 metriä leveä. Siellä on 410 suihkulähdettä.

Puisto on UNESCOn maailmanperintökohde yhdessä Lahoren linnoituksen kanssa.

## Lähteet

## Aiheesta muualla
Accidentally on Purpose

**Accidentally on Purpose** on Deep Purplen laulajan Ian Gillanin ja basistin Roger Gloverin yhteinen albumi vuodelta 1988.

## Kappaleet
Kaikki kappaleet kirjoittaneet Ian Gillan ja Roger Glover, ellei toisin mainittu.

# Clouds and Rain
# Evil Eye
# She Took My Breath Away
# Disclocated
# Via Miami
# I Can't Dance to That
# Can't Believe You Wanna Leave (säv. Richard Penniman)
# Lonely Avenue (säv. Doc Pomus)
# Telephone Box
# I Thought No

;Uusintapainoksen bonuskappaleet
# Cayman Island
# The Purple People Eater (säv. Sheb Wooley)
# Chet

## Kokoonpano
* Ian Gillan – laulu
* Roger Glover – bassokitara
* Andy Newmark – rummut
* George Young – sopraano, vaskipuhaltimet
* Chrissy Faith, Bette Sussman, Vaneese Thomas, Lydia Mann, Shirley Graham, Michele Graham, Rachel Collis, Grace Lewis – taustalaulut
* Randy Brecker – flyygelitorvi, vaskipuhaltimet
* Nick Moroch – kitara
* Joe Mennonna – vaskipuhaltimet, saksofoni
* Ira Siegel – kitara
* Lloyd Landesman – koskettimet
* Dr John – piano
Nobelbiblioteket

**Nobelbiblioteket** (*Nobel-kirjasto*) on Ruotsin akatemian kaunokirjallisuuden erikoiskirjasto Ruotsin pääkaupungissa Tukholmassa. Se sai ensimmäiset kirjastotilansa  vuonna 1901. Kirjaston päätehtävä on tukea Ruotsin akatemiaa Nobelin kirjallisuuspalkintoon, akatemian omiin palkintoihin ja huomionosoituksiin liittyvissä tarpeissa. Kirjastolla on laajat kokoelmat modernia kaunokirjallisuutta, kirjallisuus- ja kielitieteen sekä läheisten humanististen tieteiden teoksia. Vuonna 2013 kirjaston kokoelmien laajuus oli lähes 200 000 voluumia. 

Nobel-kirjastoon tulee kirjallisuuden seurannan vuoksi satakunta kirjallisuuslehteä, joista monet ovat ulkomaisia. Näitä lehtiä pääsee lukemaan kirjaston lukusalissa.

Nobelbiblioteket on avoinna yleisölle ja etenkin kirjallisuuden tutkijoille ja opiskelijoille. Enemmistö kirjakokoelmasta on kotilainattavaa aineistoa. Vieraskielinen kokoelma on kirjattu Libris-kirjastojärjestelmään. Kirjastosta voi tehdä kaukolainoja (ainakin Ruotsissa).

Kirjasto on sijainnut vuodesta 1921 lähtien Tukholman vanhassakaupungissa Börshusetissa. Kirjakokoelman kasvaessa olivat vuonna 1901 hankitut alkuperäiset tilat käyneet ahtaiksi.

## Lähteet

## Aiheesta muualla
* Svenska Akademiens Nobelbibliotek 
* Haku Nobel-kirjaston kokoelmasta
OSS

**OSS** ja **O.S.S.** voivat tarkoittaa ainakin seuraavia asioita:

* Oss, kaupunki Alankomaissa
* Office of Strategic Services (OSS), vuosina 1942–1945 toiminut Yhdysvaltojen tiedustelupalvelu, CIA:n edeltäjä
* Open Sound System (OSS), vuonna 1992 kehitetty Linux-ytimen äänirajapinta
* Open-source software (OSS), avoimen lähdekoodin ohjelmisto
* Oulun Shakkiseura (OSS), vuonna 1924 perustettu oululainen shakkikerho
* *[[O.S.S.]]*, sotaelokuva vuodelta 1946.
Hans Herbjørnsrud

**Hans Herbjørnsrud** (2. tammikuuta 1938 Heddal, Norja – 15. marraskuuta 2023) oli norjalainen novellikirjailija. Hän sekoitti teoksissaan norjan kielen eri murteita keskenään, ja tunnettua kertomusta *Kai Sandemo* (1997) on pitkään pidetty erittäin vaikeana kääntää millekään muulle kielelle.

Herbjørnsrud kasvoi Telemarkissa. Työskenneltyään maanviljelijänä ja opettajana hän aloitti uran kirjailijana ja julkaisi vuonna 1979 esikoiskokoelmansa *Vitner*. Hän voitti urallansa muun muassa vuoden 1997 *Kritikerprisenin* ja oli ehdolla Pohjoismaiden neuvoston kirjallisuuspalkinnon saajaksi.

Herbjørnsrudin tuotantoa on käännetty saksaksi, englanniksi, ranskaksi ja venäjäksi. Hänen aviopuolisonsa oli tanskalaissyntyinen historioitsija ja yliopiston apulaisprofessori Anna Tranberg.

## Julkaisut
* *Vitner* (1979)
* *Vannbæreren* (1984)
* *Han* (1987)
* *Eks og Sett* (1992)
* *Blinddøra* (1997)
* *Vi vet så mye* (2001)
* *Samlede noveller* (2003)
* *Brønnene* (2006)

## Lähteet
Fridmanin–Lemaîtren–Robertsonin–Walkerin metriikka

**Fridmanin–Lemaîtren–Robertsonin–Walkerin [[metrinen tensori|metriikka]]** (lyh. **FLRW**) on eräs yleisen suhteellisuusteorian kenttäyhtälöiden tarkka ratkaisu. Se kuvaa homogeenisen ja isotrooppisen maailmankaikkeuden laajenemisen tai kutistumisen. Kirjoitettuna pallokoordinaatistossa ja valitun signatuurin ollessa +---, FLRW-metriikka on 


-ds^2 = c^2dt^2 - a^2(t)[\frac{dr^2}{1 - kr^2} + r^2(d\theta^2 + \sin^2\theta d\phi^2)]


Tässä *c* on valonnopeus, *t* aika ja *r*, *&theta;* ja *&phi;* pallokoordinaatiston koordinaatit. Kerroin *a(t)* on niin kutsuttu skaalatekijä, joka riippuu ajasta ja jota voidaan jossakin mielessä ajatella analogisena maailmankaikkeuden läpimitalle. Kerroin *k* puolestaan kuvaa avaruuden yleistä geometriaa ja se voi saada arvot 0 tai ±1 riippuen siitä onko avaruus laakea, hyperbolinen vai parabolinen.

Historiallisten ja maantieteellisten painotusten mukaan metriikasta käytetään myös nimityksiä *Fridmann–Robertson–Walker (FRW)* tai *Robertson–Walker (RW)* tai *Fridman–Lemaître (FL)*. (Huomaa Fridmanin nimen englanninkielinen translitterointi.) Kaikissa tapauksissa kyseessä ovat samat neljä tieteilijää eli Aleksandr Fridman, Georges Lemaître, Howard Percy Robertson ja Arthur Geoffrey Walker.
Theia

**Theia** (, "jumalatar") oli kreikkalaisessa mytologiassa Uranoksen ja Gaian tytär, yksi kahdestatoista alkuperäisestä titaanista. Hänet tunnettiin myös nimillä **Euryfaessa** ("kauaksi loistava") ja **Aithra** ("kirkas sininen taivas").

Veljelleen ja puolisolleen Hyperionille hän synnytti lapset Helios ("aurinko"), Selene ("kuu") ja Eos ("aamurusko").

## Lähteet
Rock Against Racism

**Rock Against Racism (RAR)**, (suomeksi 'Rock rasismia vastaan'), oli kampanja, jonka järjestäjiä olivat muun muassa Red Saunders, Roger Huddle talvella 1976. Kampanja järjestettiin vastalauseena David Bowien ja Eric Claptonin oletettuihin rasistisiin kommentteihin.

Tarkoitus oli alun perin 1970-luvun alussa järjestää vain yksi RAR-konsertti rasismia vastaan. Järjestäjä Huddlen mukaan RAR oli "pelkkä idea elokuuhun 1976 asti", jolloin Eric Clapton sanoi humalassa Birminghamissa kannattavansa entistä konservatiivista ministeriä Enoch Powellia, joka tuli kuuluisaksi maahanmuuttajavastaisesta "Rivers of Blood" -puheestaan. Clapton sanoi, että Englannista oli tullut "ylikansoitettu", ja kannusti yleisöä äänestämään Powellia, jotta Englannista ei tulisi "musta siirtokunta".

Huddle, Sanders ja kaksi Kartoon Klownsin jäsentä vastasivat tähän kirjoittamalla kirjeen NME-lehdelle, jossa he vastustivat Claptonin kommentteja, jotka olivat "kuvottavia, koska Clapton teki ensimmäisen hittinsä soittamalla cover-version reggaetähti Bob Marleyn kappaleesta *I Shot The Sheriff*". Kirjeen lopussa kirjoittajat kehottivat ihmisiä auttamaan rasismin vastaisen rock-liikkeen muodostamisessa. Omien sanojensa mukaan he saivat satoja vastauksia.

RAR sai lisää kannatusta sen jälkeen kun David Bowie sanoi Playboy-lehden haastattelussa, että "Britannia on valmis fasistiselle johtajalle" ja ojentamalla oikean kätensä natsitervehdykseen. Bowie veti myöhemmin takaisin fasistisen kommenttinsa sanoen, että lausunnon syynä oli päihtymystila. Hän kielsi tehneensä natsitervehdyksen väittäen valokuvaajan ikuistaneen tämän hänen heiluttaessaan kättään.

## Toiminta

RAR:n ensimmäinen toimi oli konsertti, jonka pääesiintyjänä oli Carol Grimes. RAR julkaisi myös fanzinen nimeltä *Temporary Hoarding*.

RAR järjesti keväällä ja syksyllä 1978 kaksi festivaalia Anti-Nazi Leaguen kanssa. Kuvausten mukaan 80&nbsp;000 ihmistä marssi 30. huhtikuuta 1978 kuusi mailia (9,65 km) Trafalgar Squarelta Itä-Lontooseen (National Front -järjestön aktiivinen alue) Victoria Parkiin Hackneyhin ulkoilmafestivaalille. Konsertissa esiintyivät muun muassa The Clash (nähtävissä myös elokuvassa *Rude Boy*), The Buzzcocks, Steel Pulse, X-Ray Spex, The Ruts, Sham 69, Generation X ja The Tom Robinson Band. Northern Carnivaliin Manchesteriin tuli 25&nbsp;000 ihmistä katsomaan konserttia, jossa esiintyivät muun muassa The Buzzcocks, Graham Parker & the Rumour ja Misty in Roots.

## Katso myös
*Band Aid
*Live Aid 

## Lähteet

## Aiheesta muualla
*The year rock found the power to unite
*1976: David Bowie’s ‘Nazi Salute’ And Eric Clapton’s ‘Wogs’ Created Rock Against Racism
Simone de Oliveira

**Simone de Oliveira** GCIH (s. 11. helmikuuta 1938 Lissabon) on portugalilainen näyttelijä ja laulaja. 

Oliveira edusti maataan Eurovision laulukilpailussa 1965 laululla "Sol de inverno" sekä 1969 laululla "Desfolhada portuguesa". Kotimaassa saavutetusta huomattavasta suosiosta huolimatta menestys Euroviisuissa jäi vähäiseksi. Vuonna 1965 hän sai yhden pisteen ja vuonna neljä vuotta myöhemminkin vain neljä pistettä. 

Oliveiran muihin menestyksiin Portugalissa kuuluvat "Maria solidão" ja "Deixa lá". Hän on esiintynyt teatterissa, elokuvissa ja portugalilaisissa telenoveloissa. Hän on toipunut rintasyövästä ja julkaissut levytyksiään mm. EMI:llä sekä Polygram Recordsilla.
Allaga

**Allaga** (, ) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Allagan kylä sijaitsee 40 kilometriä luoteeseen piirikeskuksesta Suntarista. 

Allagassa on kulttuuritalo, yhtenäiskoulu, terveysasema ja kauppa. Allagan kylä on perustettu vuonna 1932. 

Allagassa harjoitetaan karja- ja hevostaloutta. Paikkakunnalla on myös näihin aloihin liittyvää elintarviketeollisuutta, joka tuottaa liha- ja maitotaloustuotteita.  

## Asukasluvun kehitys
*500 (1989) 
*534 (2001)

## Lähteet
Aithra

**Aithra** (, "kirkas sininen taivas") oli kreikkalaisessa mytologiassa useamman eri naispuolisen hahmon nimi.

## Aithra, Theseuksen äiti
**Aithra** oli Pittheuksen, Troizenin kuninkaan, tytär ja Theseuksen äiti.

Aigeus, Ateenan kuningas tapasi Aithran vieraillessaan Troizenissa, ja ihastuneena makasi tämän kanssa; toisen version mukaan hän kahlasi meren läpi Sfairian saarelle ja tuli raskaaksi Poseidonille. Aithran tultua raskaaksi Aigeus päätti palata Ateenaan, mutta kätki sandaalinsa, kilpensä ja miekkansa kivenjärkäleen alle ennen lähtöään samalla neuvoen Aithraa käskemään heidän poikaansa tuomaan ne jälleen hänelle vartuttuaan aikuiseksi. Aithra teki ohjeen mukaan, ja Theseuksesta kasvoi suuri sankari.

Myöhemmin Theseus sieppasi Helenan, ja antoi tämän Aithran huostaan huolehdittavaksi. Helenan veljet, dioskuurit, puolestaan pelastivat siskonsa ja sieppasivat vuorostaan Aithran kostoksi. Hän meni Helenan mukana Troijaan, ja pysyi siellä kunnes hänen pojanpoikansa Akamas löysi hänet kaupungin kukistuttua.

## Aithra, okeanidi
**Aithra** oli myös okeanidin, yhden Okeanoksen ja Tethyksen kolmesta tuhannesta tyttärestä, nimi. Häntä kutsuttiin joskus Atlaksen puolisoksi ja Hyaan, hyadien ja välillä myös plejadien äidiksi; joskin yleensä plejadien kerrotaan olevan Atlaksen ja Pleionen tyttäriä.

## Aithra, Hyperionin puoliso
Hyginus nimeää Aithran Hyperionin puolison nimeksi, joskin hänet useimmiten tunnetaan nimellä Theia. Heillä oli lapset Helios, Eos ja Selene.

## Aithra, Falanthoksen puoliso
Spartalainen Falanthos, Tarasta valloittaessaan, sai Delfoin oraakkelilta ilmoituksen, että hän voittaisi alueen itsellensä kun hän tuntisi sateen kirkkaalta taivaalta. Vaikka hän taistelikin voitokkaasti, hän ei onnistunut valloittamaan kaupunkia ja ajatteli jumalien asettaneen hänelle mahdottoman vaatimuksen. Epätoivoissaan hän istahti alas, ja hänen vaimonsa Aithra alkoi poimiä täitä hänen hiuksistaan pitäen tämän päätä reisiensä välissä. Suruissaan miehensä vastoinkäymisestä tämä alkoi kyynelehtiä, jolloin Falanthos, tuntiessaan kyynelten vierivän olkapäilleen, tajusi oraakkelin ilmoituksen tarkoituksen; oraakkeli olikin tarkoittanut hänen vaimoaan (*Aithra*) eikä pilvetöntä taivasta ('aithra'). Samana yönä hän voitti Tarentumin kaupungin itselleen.

## Lähteet
Gan-kiina

**Gan-kiina** (perinteisillä merkeillä:贛語) eli jiangxin kieli on kieli, jota puhuvat pääasiallisesti "gan-kiinalaiset" eteläisessä Kiinassa. Gan-kiinasta on useita eri muunnoksia ja murteita, joita puhutaan Jiangxin, Fujianin, Hubein, Anhuin ja Hunanin maakunnissa. Kielen edustavana murteena pidetään Nanchangin murretta. Gan ja muut kiinalaiset kielet eivät ole keskenään ymmärrettäviä ja lähin ganin sukukieli (ainakin fonetiikaltaan) on hakka.

Hallituksen vuoden 1949 jälkeisten kielikampanjoiden ansiosta gan on osittain korvautunut mandariinikiinalla. Monet nuoret eivät enää hallitse gan-kiinaa kunnolla tai eivät osaa puhua sitä ollenkaan. Viime aikoina on alettu kuitenkin yrittää suojella kieltä ja sitä käytetään eri alueellisissa tiedotusvälineissä, uutislähetyksissä ja tv-ohjelmissa.

Gan-kiinassa on 5 foneemista toonia sekä 2 lisää toonia, jotka ovat samat kuin neljäs (korkea) ja viides (matala laskeva) tooni paitsi, että ne päättyvät klusiiliin. Muut toonit ovat ensimmäinen (laskeva), toinen (nouseva) ja kolmas (laskeva, minkä jälkeen nouseva).

Sanajärjestys on SVO; esimerkiksi "minä pitelen sinua" on ganiksi "*ngo tsot dok ň*" (*ngo* = minä, *tsot dok* = pidellä, *ň* = sinä). Gan-kiinassa käytetään lukuisia sanoja, jotka juontavat juurensa muinaiskiinasta ja ovat hävinneet mandariinikiinasta.

## Aiheesta muualla
* Swadesh-luettelo

## Lähteet
Žarhan

**Žarhan** (, ) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee 80 kilometriä luoteeseen piirikeskuksesta Suntarista. Keskuskylästä käytetään myös nimeä **Arylah** ().

Žarhanissa on kulttuuritalo, yhtenäiskoulu, terveysasema ja kauppa. Žarhanin kylä on perustettu vuonna 1932. 

Arylahissa harjoitetaan karja- ja hevostaloutta. Alueen vähäinen teollisuus tuottaa maitotaloustuotteita sekä hevosen- ja naudanlihaa.  

## Asukasluvun kehitys
*600 (1989) 
*611 (2001)

## Lähteet
Ilimnir

**Ilimnir** () on nasleg eli maalaiskunta ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee 21 kilometriä länteen piirikeskuksesta Suntarista.

Ilimnirissä on kulttuuritalo, yhtenäiskoulu, terveysasema ja kauppa. Žarhanin kylä on perustettu vuonna 1930.

Ilimnirissä harjoitetaan maitokarja- ja hevostaloutta.

## Asukasluvun kehitys
*200 (1989)
*228 (2001)

## Lähdeviitteet
Kempendjai

**Kempendjai** () eli **Kempendeeji** () on maalaiskunta (nasleg) ja sen keskyskylä Suntarin ulusin eli Suntarin piirin itäoasassa Sahan tasavallassa Venäjällä. Keskuskylä sijaitsee 55 kilometriä kaakkoon piirikeskuksesta Suntarista, Kempendjai-joen rannalla. Kunta on laaja-alainen ja siihen kuuluu keskuskylän lisäksi 90 kilometriä itään sijaitseva **Tšaiyngda** ja 50 kilometriä länteen keskuskylästä sijaitseva **Ustje**. Ustje sijaitsee aivan piirikeskuksen Suntarin läheisyydessä, missä Kempendjai laskee Viljuihin  joen vastarannalla.

Kempendjaissa ja Ustjessa on kulttuuritalo, yhtenäiskoulu, terveysasema ja kauppa. Kempendjain ja Ustjen kylät on perustettu vuonna 1870. Kempendjaissä toimii suolatehdas. Ustjen kylässä sijaitsee geofysikaalisen retkikunnan tukikohta ja suolatehtaan varasto.

Vuonna 2001 Kempendjain kunnassa oli 760 asukasta, joissa keskuskylässä asui 452, Ustjessa 305 ja Tšaiyngdassa kolme.

## Lähdeviitteet
Ronan

**Ronan** tarkoittaa seuraavia:

* Pyhä Ronan, 500-luvulla Ranskan Bretagnessa vaikuttanut irlantilainen pappi
* Ronan Keating (s. 1977), irlantilainen pop-laulaja
* Ronan, laulaja Ronan Keatingin debyyttialbumi
* Ronan, Taylor Swiftin kappale ja hyväntekeväisyyssingle
* Ronan, kriiden ylin syyttäjä, Marvel-kustantamon sarjakuvissa esiintyä superroisto.
* Ronan, sukunimenä:
** Saoirse Ronan (s. 1994), irlantilainen näyttelijä
Arylah (Suntarin ulus)

**Arylah** () tai **Aryylaax** () on maalaiskunta (nasleg) Suntarin ulusin eli Suntarin piirin keskiosassa Sahan tasavallassa Venäjällä. Kunnan keskuskylä Usun-Kjujol () sijaitsee  54 kilometriä luoteeseen piirikeskuksesta Suntarista.

Arylahin keskuskylässä Usun-Kjujol  on kulttuuritalo, yhtenäiskoulu, terveysasema ja kauppa. Usun-Kjujolin kylä on perustettu vuonna 1932. 

Arylahissa harjoitetaan nautakarja- ja hevostaloutta. Alueen vähäinen teollisuus tuottaa maitotaloustuotteita ja hevosenlihaa.  

## Asukasluvun kehitys
*900 (1989) 
*814 (2001)

## Lähteet
Arylah

**Arylah** () eli **Aryylaax** () on seuraavien paikkakuntien nimi Sahan tasavallassa Venäjällä:

*Arylah, maalaiskunta eli nasleg Viljuiskin ulusissa 
*Arylah, maalaiskunta ja sen keskuskylä Tšuraptšan ulusissa
*Arylah, maalaiskunta Suntarin ulusissa 
*Arylah, Žarhanin kunnan keskuskylä Suntarin ulusissa
*Arylah, Tjubjai-Žarhanin kunnan keskuskylä Suntarin ulusissa.
Kevin McNally

**Kevin McNally** (s. 27. huhtikuuta 1956 Bristol, Englanti) on englantilainen näyttelijä, joka on ollut sekä elokuvissa että televisiossa. Hänet tunnetaan muun muassa *[[Pirates of the Caribbean (elokuvasarja)|Pirates of the Caribbean]]* -elokuvien Joshamee Gibbsinä.

McNally on naimisissa Phyllis Loganin kanssa.

## Filmografia

## Televisiosarjat
* *[[Z-Cars]]* (1962)
* *[[Survivors]]* (1975)
* *[[Poldark (vuoden 1975 sarja)|Poldark]]* (1975–1977)
* *[[Minä, Claudius (televisiosarja)|Minä, Claudius]]* (1976)
* *[[The Duchess of Duke Street]]* (1976)
* *[[The Bill]]* (1983)
* *[[The Twin Dilemma]]* (1984)
* *[[Sairaalaelämää]]* (1986)
* *[[The New Statesman]]* (1980-luku)
* *[[Murder Most Horrid]]* (1991)
* *[[Doctor Who]]* (1996)
* *[[Isältä pojalle (televisiosarja)|Isältä pojalle]]* (1997)
* *[[Midsomerin murhat]]* (1997)
* *[[Shackleton (televisioelokuva)|Shackleton]]* (2002)
* *[[Erikoisjoukkue]]* (2002)
* *[[Life on Mars]]* (2006)
* *[[Downton Abbey]]* (2011)
* *[[Supernatural]]* (2011–2012)
* *[[24 – Lontoo]]* (2014)
* *[[Minkä taakseen jättää (televisiosarja)|Minkä taakseen jättää]]* (2018)

## Lähteet

## Aiheesta muualla
*Kevin R. McNally Biography
*
Ranskan kansallispäivä

**Ranskan kansallispäivää** () vietetään 14. heinäkuuta, vuonna 1789 tapahtuneen Bastiljin valtaamisen vuosipäivänä. 

Jo valtauksen ensimmäisenä vuosipäivänä, 14. heinäkuuta 1790, pidettiin suuri kansanjuhla *[[Fête de la Fédération]]* Pariisin Marskentän alueella, johon osallistui arviolta 300 000 henkilöä. Ranskan kansallispäiväksi ja Ranskassa samalla yleiseksi vapaapäiväksi päivä säädettiin Benjamin Raspailin aloitteesta vuonna 1880 annetulla lailla. Päivän juhlallisuuksiin kuuluu Champs-Élysées-puistokadulla pidetty sotilasparaati. Illalla ja myös edellisiltana järjestetään monilla Ranskan paikkakunnilla ilotulitus.

Sotilasparaatissa on usein mukana myös ulkomaalainen kunniavieras, jonka sotilaat marssivat ranskalaisten rinnalla. Kunniavieraan valinta perustuu merkittäviin vuosipäiviin Ranskan ja kunniavieraaksi valitun maan välillä:

* : 2017, 100 vuotta Yhdysvaltojen liittymisestä ensimmäiseen maailmansotaan
* : 2022, Venäjän hyökkäys Ukrainaan

## Galleria

Bal populaire du 14 juillet 1912 (Paris).jpeg|Ranskan kansallispäivän viettoa Pariisissa 1912.
Eiffel tower fireworks on July 14th Bastille Day.jpg|Eiffel-tornin ilotulitus vuoden 2005 kansallispäivänä.


## Lähteet

## Aiheesta muualla
Astronomi (sarjakuvahahmo)

**Astronomi** on Marvel-kustantamon sarjakuvissa esiintyvä avaruusolento, joka kuuluu Universumin vanhimpiin. Hahmon ensiesiintyminen tapahtui amerikkalaisessa *Silver Surfer* -lehden numerossa #4 (1987). Astronomin loivat Steve Englehart ja Marshall Rogers.

## Historia
Kuten muutkin Universumin vanhimmat, Astronomi on yksi Marvel-universumin vanhimmista elävistä olennoista. Karkeasti arvioituna Astronomi on ollut elossa noin 5,5 miljardia vuotta. Hän on yksi ensimmäisistä Alkuräjähdyksen jälkeen syntyneistä roduista ja Astronomi on elänyt jo pitkään muun rotunsa jäsenten kuoltua sukupuuttoon.

Astronomi syventyy fanaattisesti astronomian tutkimuksiinsa. Hän viettää olemassaolonsa tutkien ja kartoittaen universumia, sekä sen tähtiä, planeettoja ja muita taivaankappaleita.

Astronomi on tunnettu kyvystään toimia galaksien välisten konseptien kanssa. Kyky teki hänestä pääarkkitehdin Universumin vanhimpien suunnitelmassa surmata maailmojen syöjä Galactus, ainoa ei-mystinen olento universumissa, joka on Universumin vanhimpiakin vanhempi. Astronomi kertoi muille Vanhimmille, että Galactus toimi tasapainottavana voimana universumissa ja että Galactuksen surmaamiminen yhdessä Ikuisuuden ja Kuoleman kanssa tuhoaisi koko universumin. Ainoastaan Universumin vanhimmat selviäisivät uuteen universumiin siunattuina mahtavilla Kosmisella voimalla. Hopeasurffari kuitenkin esti Vanhimpien suunnitelmat ja Astronomi syöksyi yhdessä Keräilijän ja Vaihtajan kanssa mustaan aukkoon.

## Voimat ja varusteet

Astronomin fyysinen voima on luultavasti samalla tasolla mitä keski-ikäisen aktiivisesti harjoittelevan maapallon miehen.

Astronomi omaa kuitenkin kosmisen elämänvoiman, joka pitää hänet käytännöllisesti katsoen kuolemattomana. Ei ole varmaa, omaako Astronomi muita yliluonnollisia voimia.

Astronomi kykenee ampumaan kädestään lasersäteen, jonka avulla hän voi mitata planeettainvälisiä välimatkoja. Hänellä on myös oikeassa silmässään linssejä, joiden avulla hän voi teleskooppisella katseellaan tarkastella kohteita, jotka ovat valtavienkin välimatkojen päässä. Tämän linssin tarkka kantomatka ei ole tiedossa.

## Lähteet
* MarvelDirectory-sivuston osuus Astronomista
Gianfranco Ferré

**Gianfranco Ferré** (15. elokuuta 1944 – 17. kesäkuuta 2007, Milano) oli italialainen muotisuunnittelija. Hänet muistetaan parhaiten toimestaan Christian Diorin muotitalon pääsuunnittelijana vuosina 1989–1996.

Ferré valmistui arkkitehdiksi vuonna 1969, ja aloitti seuraavana vuonna uransa muotisuunnittelijana. Hän suunnitteli sadeasuja vuosina 1972–1974. Ferré suunnitteli malliston nimeltä *Baila* vuonna 1974, ja perusti yhtiönsä *Gianfranco Ferré Spa* vuonna 1978. Hän esitteli ensimmäisen mallistonsa naisille vuonna 1978 ja miehille 1982, ja ensimmäisen couture-mallistonsa Roomassa vuonna 1986.

Ferré kuoli 17. kesäkuuta 2007 aivoverenvuotoon Milanossa. Hän oli kuollessaan 62-vuotias.

## Ferrén mallistot

Ferrén omat mallistot julkaisi yhtiö *Gianfranco Ferré Spa*. 
*Gianfranco Ferré: päämallisto naisille ja miehille
*Ferré: käytännöllisempi mallisto, joka aiemmin tunnettiin nimellä White Label
*GF Ferré: nuorekkaampi ja urheilullisempi mallisto naisille ja miehille.

Ferré on suunnitellut myös hajuvedet *Essence d'eau*, *Classics*, *GF Ferré HER* ja *HIM*, *Eau de cologne*, *Ferré Eau de parfum* ja *Ferré for men*.

## Lähteet

## Aiheesta muualla
* Gianfranco Ferrén muistokirjoitus Helsingin Sanomissa
*Ferrén viralliset internet-sivut
Supraneste

**Supraneste** eli **suprajuokseva neste** on nestemäinen aine, jossa ei hyvin alhaisissa lämpötiloissa havaita lainkaan viskositeettia. Viskositeetin hävittyä nesteellä ei ole minkäänlaista sisäistä vastustavaa voimaa, joten se on jatkuvassa liikkeessä. Toisin sanoen supraneste ei pysy astiassa, vaan se karkaa astian reunuksien ylitse. Lämpötilaa, jossa nesteestä tulee supraneste kutsutaan lambdapisteeksi. Ensimmäisen kerran suprajuoksevuuden havaitsi Heike Kamerlingh Onnes, mutta hän ei pitänyt ilmiötä mielenkiintoisena.

Supranesteiden kiehuminen on poikkeuksellinen muihin nesteisiin verrattuna. Tavallisesti nesteet kiehuvat sekä pinnasta että nesteen sisältä, jolloin muodostuu kuplia. Supranesteet eivät kupli lainkaan, joten nesteen muuttuminen supranesteeksi on helppo havaita kiehumiskuplien yht'äkkisenä katoamisena. Lämmönjohtokyky supranesteillä on teoriassa ääretön, mutta käytännössä erittäin suuri.

## Tausta
Toistaiseksi tunnetaan kaksi supranestettä, jotka ovat heliumin (He) kuudesta isotoopista pysyvimmät <sup>4</sup>He ja <sup>3</sup>He. Helium muuttuu nesteeksi 4&nbsp;K:n lämpötilassa, ja kun lämpötilaa lasketaan aina 2&nbsp;K asti, heliumnesteessä havaitaan niin sanottu faasitransitio. Tällöin heliumnestettä ei voida kuvata enää klassisen mekaniikan avulla, vaan on käytettävä kvanttimekaanista kuvausta. Nestemäinen helium ei kiinteydy lähellä absoluuttista nollapistettä, mikä havaitaan helium-3:n faasidiagrammista. Suprajuokseva helium johtaa lämpöä äärettömän hyvin.

Suprajuoksevia tiloja havaitaan myös alkalimetallien kaasuissa, esimerkiksi 87Rb, 7Li, 23Na, 1H.

## Sovellukset
Supranesteet ovat kvanttihydrodynamiikan suurimpia tutkimuskohteita. Ensimmäisinä alkoivat supranestettä tutkia 1937 Pjotr Kapitsa, John Allen ja Don Misener, joskin ilmiö oli löydetty jo ennen heitä. Supranestettä käytetään apuna muun muassa Gravity Probe B:n tutkimuslaitteissa sekä valon nopeuden pienentämiseen.

## Lähteet
Meissnerin ilmiö

**Meissnerin ilmiö** eli täsmällisemmin **Meissnerin-Ochsenfeldin ilmiö** on suprajohteilla havaittu ilmiö, joka syntyy, kun suprajohde asetetaan ulkoiseen magneettikenttään. Suprajohteet sulkevat magneettikentän ulkopuolelleen. Suprajohteet ovat täydellisiä diamagneetteja eli superdiamagneetteja. Ilmiön seurauksena suprajohteen yläpuolelle asetettu magneetti levitoi suprajohteen yläpuolella, koska suprajohde luo vastakkaissuuntaisen magneettikentän, joka kumoaa magneettiin vaikuttavan gravitaatiovoiman. Ilmiön havaitsivat ensimmäisenä Walther Meissner ja Robert Ochsenfeld.

Meissnerin ilmiö havaitaan vain, jos magneettikenttä on pienempi kuin kriittinen magneettikenttä ja lämpötila on riittävän alhainen.

## Lähteet
* http://www.mayk.edu.hel.fi/cern/supra.html 
* Suprajohtavuuden sovellukset
* http://cc.oulu.fi/~tf/tiedostot/pub/suprajohtavuus/luennot/supramon.pdf 

### Viitteet
Erma Franklin

**Erma Vernice Franklin** (13. maaliskuuta 1938 – 7. syyskuuta 2002) oli yhdysvaltalainen soul-, R&B- ja pop-laulaja. Hänet tunnetaan parhaiten "Piece of My Heartin" (1967) alkuperäisenä esittäjänä. Laulusta ovat esittäneet versionsa Janis Joplin, Beverley Knight sekä Dusty Springfield, ja lisäksi sitä käytettiin Shaggyn kappaleen pohjana.

Franklin syntyi Shelbyssä, Mississippissä. Hän muutti lapsuudessaan useita kertoja ennen asettumistaan Detroitiin, Michiganiin. Aretha Franklin on yksi hänen sisaruksistaan. 

Franklin jätti musiikkibisneksen 1970-luvulla ja menehtyi kurkkusyöpään 64-vuotiaana.

Franklin levytti Epic-levy-yhtiölle seitsemän singleä vuosina 1961–63, Shout-levy-yhtiölle neljä singleä vuosina 1967–68 ja uransa lopuksi Brunswick-levy-yhtiölle neljä singleä vuosina 1969–70. Sekä Epic (Her Name Is Erma, 1962) että Brunswick (Soul Sister, 1969) julkaisivat yhden LP-albumin hänen tuotantoaan. Nyttemmin miltei koko hänen tuotantonsa on saatavana kahdella CD:llä: Piece of My Heart, Shout 2009, sisältää kaikki Epicille ja Shoutille tehdyt levytykset ja Super Soul Sister, Vampisoul 2003, kolmella bonusraidalla Brunswickin LP:n (yksi Brunswickin single jää puuttumaan).
Kagoshima

**Kagoshima** () on Kagoshiman prefektuurin pääkaupunki Lounais-Kyūshūssa Japanissa. Kaupunkia on kutsuttu lempinimellä ”Idän Napoli”, sillä se sijaitsee lahden rannalla aivan tulivuoren läheisyydessä. Kaupungin pinta-ala on 547,21 km², väkiluku on 606 528 asukasta ja väestötiheys 1 108 asukasta neliökilometrillä. 

Kagoshima kasvoi huomattavasti 1. marraskuuta 2004 kun viisi kaupunkia, Kōriyama, Matsumoto, Kiire, Sakurajima ja Yoshida, yhdistettiin siihen. Kaupunki on virallisesti perustettu vuonna 1889. Kagoshima on valittu yhdeksi Japanin ydinkaupungeista.

## Historia
Kagoshima oli aikoinaan Satsuman daimion pääkaupunki. Kaupunki tuhoutui lähes kokonaan englantilaisten pommihyökkäyksessä 1863. Se oli 1877 kukistetun Satsuman kapinan keskuspaikka. 12. tammikuuta 1914 tapahtuneessa Sakurajiman tulivuoren purkauksessa sai noin 600 Kagoshiman asukasta surmansa ja noin 30&nbsp;000 taloa vahingoittui. Sen jälkeisissä maanjäristyksissä sortui viikkoa myöhemmin eräs luonnontunneli, ja yli 300 sinne paennutta ihmistä hautautui elävältä.

Kolme 1850-luvun varhaista teollisuusrakennusta Kagoshimassa on osa kokonaisuutta  Japanin Meiji-kauden teollisen vallankumouksen kohteet,  joka valittiin Unescon maailmanperintökohteeksi vuonna 2015.

## Ilmasto

## Ystävyyskaupungit
* Napoli, Italia
* Perth, Australia
* Miami, Yhdysvallat
* Changsha, Kiina

## Lähteet

## Aiheesta muualla

* Kagoshiman kaupungin kotisivut 
* Kagoshima Visitor's Guide
Max Black

**Max Black** (24. helmikuuta 1909 Baku – 27. elokuuta 1988 Ithaca) oli anglo-amerikkalainen analyyttinen filosofi. Hän on vaikuttanut ennen kaikkea kielifilosofiaan, matematiikan filosofiaan,  tieteenfilosofiaan sekä taidefilosofiaan. Hänet tunnetaan myös Gottlob Fregen teosten julkaisijana ja kääntäjänä.

Black syntyi Azerbaidžanissa ja kasvoi Lontoossa, Englannissa, johon hänen perheensä muutti vuonna 1912 hänen ollessaan 3-vuotias. Hän opiskeli matematiikkaa Cambridgen yliopiston Queens' Collegessa, jossa kiinnostui matematiikan filosofiasta. Sekä Russell, Wittgenstein, George Edward Moore että Ramsey vaikuttivat kaikki Cambridgessa tuolloin, ja ovat saattaneet vaikuttaa Blackiin huomattavasti.

Black valmistui vuonna 1930 ja pääsi jatkamaan opintojaan Göttingenin yliopistoon vuodeksi. Vuosina 1931–1936 hän opetti matematiikkaa Newcastlen Royal Grammar Schoolissa. Vuosina 1936–1940 hän luennoi matematiikasta Institute of Educationissa Lontoossa. Vuonna 1940 hän muutti Yhdysvaltoihin ja siirtyi Illinoisin yliopistoon Urbana-Champaigniin. Vuonna 1946 hänestä tuli Cornellin yliopiston filosofian professori. Vuonna 1948 hän sai Yhdysvaltain kansalaisuuden.

Black on tutkinut muun muassa identiteetin metafysiikkaa. Artikkelissaan  "The Identity of Indiscernables" hän esitti vastaväitteensä Leibnizin lakia vastaan.

Blackin veli oli arkkitehti Misha Black.

## Teoksia

* *The nature of mathematics* (1933)
* "Vagueness: An exercise in logical analysis". *Philosophy of Science* 4: 427–455. Julkaistu uudelleen teoksessa R. Keefe, P. Smith (toim.): *Vagueness: A Reader*, MIT Press 1997,  (1937)
* *Models and metaphors: Studies in language and philosophy* (1962)

## Aiheesta muualla
* Max Black , MacTutor History of Mathematics Archive
Maurice Blondel

**Maurice Blondel** (2. marraskuuta 1861, Dijon &ndash; 4. kesäkuuta 1949, Aix-en-Provence) oli ranskalainen filosofi. Vuonna 1881 Blondel liittyi École Normale Supérieureen Pariisissa. Vuonna 1895 hän siirtyi Lilleen ja 1897 hänestä tuli professori Aix-en-Provencessa.

Blondel kehitti "toiminnan filosofiaa", joka yhdisteli klassista uusplatonista ajattelua nykyaikaiseen pragmatismiin kristillisen uskonnonfilosofian kontekstissa.

## Teoksia

* *L'Action: Essai d'une critique de la vie et d'une science de la pratique* (1893)
* *De vinculo substantiali et de substantia composita apud Leibnitium* (1893)
* *Léon OlléLaprune: L'achèvement et l'avenir de son oeuvre* (1923)
* *L'itinéraire philosophique* (1928)
* *Une énigme historique: Le „Vinculum substantiale“ d'après Leibniz et l'ébauche d'une réalisme supérieur* (1930)
* *Le problème de la philosophie catholique* (1932)
* *La Pensée* (1934)
* *L'Être et les êtres: Essai d'ontologie concrète et intégrale* (1935)
* *L'Action. Bd. I: Le problème des causes secondes et le pur agir* (1936)
* *L'Action. Bd. II: L'Action humaine et les conditions de son aboutissement* (1937)
* *Lutte pour la civilisation et philosophie de la paix* (1939)
* *La philosophie et l'Esprit chrétien* (1944/46)
* *Exigences philosophiques du christianisme* (1950)
* M. Blondel ; Auguste Valensin: *Correspondance* / Henri de Lubac (toim.) (1957–1965)
* *Lettres philosophiques* (1961)
* M. Blondel ; Lucien Laberthonnière: *Correspondance philosophique* / Claude Tresmontant (toim.) (1961)
* *Carnets intimes (1883–1894)* (1961) – *II (1894–1949)* (1966)
* M. Blondel ; Pierre Teilhard de Chardin: *Correspondance* / Henri de Lubac (toim.) (1965)
* M. Blondel ; Joannès Wehrlé: *Correspondance* / Henri de Lubac (toim.) (1960)
* Henri Bremond ; M. Blondel: *Correspondance* / André Blanchet (toim.) (1970–1971)
* *„Mémoire“ à Monsieur Bieil : discernement d'une vocation philosophique / Maurice Blondel.* Prés. de Michel Sales, S.J. Paris : CERP, 1999 (Cahiers de l'Ecole Cathédrale. 38)
* *Une alliance contre nature: catholicisme et intégrisme : la semaine sociale de Bordeaux 1910*. Préface de Peter Henrici. Introd. historique de Michael Sutton. Bruxelles : Lessius, 2000 (Donner raison. 5)
* *Oeuvres complètes* (1995-)

## Kirjallisuutta

* Somerville, James (1968): *Total Commitment: Blondel’s L’Action*. Washington DC: Corpus.

## Aiheesta muualla
* Internet Encyclopedia of Philosophy: Maurice Blondel 
* Maurice Blondel
Norberto Bobbio

**Norberto Bobbio** (18. lokakuuta 1909 Torino &ndash; 9. tammikuuta 2004 Torino) oli italialainen filosofi, joka oli erikoistunut oikeusfilosofiaan, politiikan tutkimukseen ja poliittisen ajattelun historiaan. Hän myös kirjoitti torinolaiseen *[[La Stampa]]* -lehteen. Bobbio oli liberaali sosialisti Piero Gobettin, Carlo Rossellin, Guido Calogeron ja Aldo Capitinin perinteessä. Hän sai vaikutteita myös Hans Kelseniltä ja Vilfredo Paretolta.

## Teoksia

* *L'indirizzo fenomenologico nella filosofia sociale e giuridica* (1934)
* *Scienza e tecnica del diritto* (1934)
* *L'analogia nella logica del diritto* (1938)
* *La consuetudine come fatto normativo* (1942)
* *La filosofia del decadentismo* (1945)
* *Teoria della scienza giuridica* (1950)
* *Politica e cultura* (1955)
* *Studi sulla teoria generale del diritto* (1955)
* *Teoria della norma giuridica* (1958)
* *Teoria dell'ordinamento giuridico* (1960)
* *Profilo ideologico del Novecento italiano* (1960)
* *Il positivismo giuridico* (1961)
* *Locke e il diritto naturale* (1963)
* *Italia civile* (1964)
* *Giusnaturalismo e positivismo giuridico* (1965)
* *Da Hobbes a Marx* (1965)
* *Saggi sulla scienza politica in Italia* (1969)
* *Diritto e Stato nel pensiero di E. Kant* (1969)
* *Una filosofia militante: studi su Carlo Cattaneo* (1971)
* *Quale socialismo* (1977)
* *[[I problemi della guerra e le vie della pace]]* (1979)
* *Studi hegeliani* (1981)
* *Il futuro della democrazia* (1984)
* *Maestri e compagni* (1984)
* *State, Government And Society* (1985) 
* *Il terzo assente* (1988)
* *Thomas Hobbes* (1989)
* *L'età dei diritti* (1989)
* *The Age Of Rights* (1990)
* *A Just War?* (1991)
* *Destra e sinistra* (1994)
* *In Praise of Meekness* (1994)
* *De senectute* (1996)
* *Autobiografia* (1999)
* *Dialogo intorno alla repubblica* (2001)

## Suomennettu teos
* 

## Aiheesta muualla
*Norberto Bobbio: le opere, gli studi, i libri
Krestjah

**Krestjah** (,  ) on nasleg eli maalaiskunta ja sen keskyskylä Suntarin ulusin keskiosassa Sahan tasavallassa Venäjällä. Keskuskylä sijaitsee Viljuin varrella 95 kilometriä länteen piirikeskuksesta Suntarista. 

Krestjahissa on kulttuuritalo, yhtenäiskoulu, terveysasema, jokisatama ja kauppa. Krestjahin kylä on perustettu vuonna  1873 . 

Krestjahissa harjoitetaan nautakarja- ja hevostaloutta sekä maanviljelyä.  

## Asukasluvun kehitys
*1 000 (1989) 
*1 022 (2001)

## Lähdeviitteet
Kuokunu

**Kuokunu** ( ja ) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Keskuskylä sijaitsee Viljuin varrella 111 kilometriä länteen piirikeskuksesta Suntarista. 

Kuokunussa on kulttuuritalo, yhtenäiskoulu, terveysasema, jokisatama ja kauppa. Kuokunun kylä on perustettu vuonna 1929. 

Kuokunussa harjoitetaan nautakarja- ja hevostaloutta.  

## Asukasluvun kehitys
*700 (1989) 
*734 (2001)

## Lähdeviitteet
Alexander Bain

**Alexander Bain** (11. kesäkuuta 1818 – 18. syyskuuta 1903) oli skotlantilainen filosofi. Hän toimi matematiikan ja luonnonfilosofian professorina Glasgow'n yliopistossa sekä logiikan ja englanninkielisen kirjallisuuden professorina Aberdeenin yliopistossa.

Bain kirjoitti erityisesti logiikasta, retoriikasta, kieliopista ja koulutuksesta. Hän perusti filosofisen *[[Mind]]*-julkaisun vuonna 1876. Bain oli John Stuart Millin ystävä ja työtoveri.

## Teoksia

Merkittävimmät teokset:
* *The Senses and the Intellect* (1855)
* *The Emotions and the Will* (1859)
* *Higher English Grammar* (1863)
* *An English Grammar* (1863)
* *Manual of Rhetoric* (1866)
* *A First English Grammar* (1872)
* *Companion to the Higher Grammar* (1874)
* *The Senses and the Intellect* (johon liitettiin *Study of Character*, mukaan lukien *Estimate of Phrenology*; 1861; uudistettu painos 1894)
* *Manual of Mental and Moral Science* (1868)
* *Logic* (1870)
* *Mind and Body* ("International Scientific Series", 1872)
* *Education as a Science* ("International Scientific Series", 1879)
* *Biography of James Mill* (1882)
* *John Stuart Mill: a Criticism, with Personal Recollections* (1882)
* *Practical Essays* (1884)
* *Rhetoric* (1887, 1888)
* *On Teaching English* (1888)
* *Dissertations* (*Mindissa* aiemmin julkaistuja artikkeleita, 1903)

Muuta:
* William Paleyn teoksen *Moral Philosophy* toimittaminen ja huomautukset (1852)
* James Millin teoksen *Analysis of the Phenomena of the Human Mind* toimittaminen yhdessä J. S. Millin ja Groten kanssa (1869)
* Johdanto teokseen George Croom Robertson: *Philosophical Remains* (1894)

## Aiheesta muualla

* William L. Davidson: Professor Bain, muistokirjoitus, *Mind*, tammikuu 1904 
*
Jukka Eskola

**Jukka Harri Tapio Eskola** (s.  1978) on suomalainen muusikko. Hänen instrumenttinsa ovat trumpetti ja flyygelitorvi. Eskolalla on omat yhtyeensä Jukka Eskola Quintet, Jukka Eskola Orquesta Bossa sekä Jukka Eskola Soul Trio, ja hän on soittanut myös muun muassa Nuspirit Helsingissä, The Five Corners Quintetissa, Teppo Mäkysen Teddy Rok Sevenissä, Jimi Tenor Groupissa, Jo Stancessa, Ricky-Tick Big Bandissä sekä lukuisissa muissa kokoonpanoissa.

Eskola syntyi Espoossa, mutta hänen perheensä muutti Kuopioon hänen ollessaan yksivuotias. Eskola aloitti soittamisen yhdeksänvuotiaana. Eskola opiskeli ensin Kuopion konservatoriossa ja siirtyi Helsingin Pop & Jazz Konservatorioon vuonna 1998. Vuonna 2001 hän aloitti opiskelut Sibelius-Akatemiassa musiikin maisteriksi. Musiikilliseksi esikuvakseen Eskola mainitsee etenkin trumpetistit Clifford Brownin, Kenny Dorhamin ja Freddie Hubbardin.

Eskolan ensimmäinen oma levytys oli vuonna 2001 julkaistu single *The Waves*, jonka hän teki voitettuaan Nokia Young Talent -stipendin. Hänen ensimmäinen soololevynsä *Jukka Eskola* ilmestyi vuonna 2005. Levy julkaistiin myös Japanissa, jossa sitä myytiin yli 5 000 kappaletta. Albumilla soittivat Eskolan lisäksi saksofonisti Timo Lassy, pianisti Jukkis Uotila, basisti Antti Lötjönen sekä rumpali Teppo Mäkynen, joka myös tuotti albumin. Eskolan toinen albumi *Hub Up* julkaistiin pelkästään Japanissa. Kolmannen soololevyn, *Walkover*in* *julkaisija oli helsinkiläinen Ricky-Tick Records. Tällä levyllä miehitys on sama kuin ensimmäisellä levyllä. Eskolan neljännen soololevyn *Jukka Eskola Orquesta Bossa* julkaisi maailmanlaajuisesti italialainen Schema Records. Jukka Eskola Soul Trion levyt julkaisi suomalainen Timmion Records. Eskolan yhtyeet Jukka Eskola Quintet, Jukka Eskola Orquesta Bossa sekä Jukka Eskola Soul Trio ovat keikkailleet Suomessa ja ulkomailla. 

Eskola on soittanut vierailijana sadoilla suomalaisilla levyjulkaisulla ja ollut mukana sessiomuusikkona useissa television viihdeohjelmissa. 

Eskolalle myönnettiin vuoden 2006 Sony Jazzpalkinto, ja vuonna 2007 hänet palkittiin Pori Jazzin vuoden taiteilijana. Vuonna 2022 hänelle myönnettiin Suomen Jazzliiton arvostettu Yrjö-palkinto. 

Eskola on myös tehnyt sävellyksiä ja sovituksia oman soolotuotantonsa lisäksi useisiin television viihdeohjelmiin sekä artisteille kuten Elastinen ja Juha Tapio.  

## Levyt
*
*
*
*
*
*
**Steamy! (Timmion Records, 2020)*

## Lähteet

## Aiheesta muualla
Sagwa

**Sagwa** () on Cinégroupin ja Sesame Workshopin tuottama yhdysvaltalais-kanadalais-kiinalainen animaatiosarja, joka perustuu yhdysvaltalaisen kirjailijan Amy Tanin kirjoihin.  

Sarja sijoittuu Kiinan keisarilliseen aikakauteen. Pääosassa on kiinalaisen maakunnan piirituomarin luona asuva perhe, jolla on vaimo nimeltä Tai-Tai ja kolme tytärtä. Perheeseen kuuluu myös kolme siamilaiskissaa; tyttökissa Sagwa, vanhempi poikakissa Dongwa ja nuorempi tyttökissa Sheegwa. 

Suomessa sarjaa on esitetty YLE TV2:lla vuosina 2005 ja kesällä 2008. 

## Suomenkieliset näyttelijät
Suomenkielisen jälkiäänityksen suomensi ja ohjasi Maija Rantanen.

## Aiheesta muualla
* Sagwan viralliset nettisivut 

## Lähteet
Riento

Sana ***riento*** esiintyy useiden urheiluseurojen nimissä:

* Kalajoen voimistelu- ja urheiluseura Riento
* Kiimingin Riento, kiiminkiläinen urheiluseura
* Koiton Riento, helsinkiläinen urheiluseura
* Koskelankylän Riento, oululainen urheiluseura
* Kuopion Riento, kuopiolainen urheiluseura
* Lappeen Riento, lappeenrantalainen urheiluseura
* Loviisan Riento, loviisalainen urheiluseura
* Mutalan Riento, joensuulainen urheiluseura
** Pohjois-Karjalan Liiga-Riento, joensuulainen lentopalloseura
* Savonlinnan Riento, savonlinnalainen urheiluseura
* Säynätsalon Riento, jyväskyläläinen urheiluseura
* Turun Riento, turkulainen urheiluseura
* Vanhankaupungin voimistelu- ja urheiluseura Riento
* Voimistelu- ja urheiluseura Riento, urheiluseura Viipurin maalaiskunnassa
Jussi Lehtonen

**Jussi Lehtonen** voi tarkoittaa ainakin seuraavia:

* Jussi Lehtonen (s. 1954), suomalainen kirjailija
* Jussi Lehtonen (s. 1974), suomalainen näyttelijä
* Jussi Lehtonen (s. 1977), suomalainen jazzrumpali
* Jussi Lehtonen, suomalainen matemaattinen biologi
Vishantin Kirja

**Vishantin Kirja** on Marvel-kustantamon sarjakuvissa esiintyvä kuvitteellinen loitsukirja. Esine esiintyi ensimmäisen kerran *Strange Tales*-lehden numerossa 116 (tammikuu 1964) ja sen loivat Stan Lee ja Steve Ditko. Se on Marvel-universumin mahtavin valkoisen magian tietolähde ja itsessään tuhoutumaton. Kirjaan on sidottu monia mahtavia suojelevia loitsuja. Vishantin Kirjan vastakappale on kirja nimeltä Darkhold ja se sisältää pelkästään pahaa taikuutta. 

Vaikka Vishantin Kirja onkin hyväntahtoisen magian lähde, sen sisältämiä loitsuja voidaan käyttää myös pahaan, mikäli niiden langettaja on esimerkiksi kokematon magiansa käytössä. Tämä todistettiin nuoren mutta kokemattoman Tohtori Oudon yrittäessä herättää Kirjan avulla kuollutta veljeään Victor Strangea henkiin, mutta loitsu herättikin Victorin vuosia myöhemmin eloon Paroni Bloodina. 

Loitsujen ja mystisen tietouden lisäksi Vishantin Kirja sisältää tietoutta myös nykyisistä tapahtumista. Ei ole tiedossa, miten tuhansia vuosia vanha kirja kykenee antamaan informaatiota myös Marvel-universumin tämänhetkisistä asioista. 

## Historia
Vishantin Kirjan ovat sarjakuvien mukaan kirjoittaneet tuntemattomat tekijät (kenties itse Vishanti) tuhansia vuosia sitten. Kirjan ensimmäinen tunnettu omistaja oli atlantislainen velho Varnae noin 18500 eaa.. Varnaen kuoleman jälkeen hänestä syntyi ensimmäinen vampyyri Marvel-universumiin Darkholdin Kirjasta luetun loitsun vuoksi. 

Vishantin Kirjan seuraava omistaja oli babylonialainen jumala Marduk. Marduk asetti aarnikotkan vartioimaan Vishantin Kirjaa. Myöhemmin velho nimeltään Muinainen matkusti ajassa taaksepäin ja voitti loitsuillaan aarnikotkan. Ottaen Kirjan haltuunsa Muinainen palasi nykyaikaan. 

Muinainen säilyi Vishantin Kirjan omistajana, kunnes ymmärsi oppilaansa Tohtori Oudon olevan sovelias Kirjan säilytykseen. Tohtori Outo säilyttää kirjaa asunnossaan New Yorkissa Greenwich Villagessa. Hän menetti Kirjan tuhotessaan avaruudesta kotoisin olevan velhon, mutta tällä kertaa itse Agamotto pelasti kirjan siirtämällä sen omaan ulottuvuuteensa.

## Lähteet

## Aiheesta muualla
* Vishantin Kirjasta DrStrange.nl-sivustolla